দিল্লির নবনির্বাচিত বিধায়কদের সভা পিছিয়ে দিল বিজেপি

নয়া দিল্লি: দিল্লির নবনির্বাচিত বিধায়কদের সভা (Delhi Assembly Election 2025) পিছিয়ে দিল বিজেপি (Bjp)। ১৭ তারিখ সোমবার, এই সভা হওয়ার কথা ছিল। রবিবার রাতেই সংশ্লিষ্ট সকলকে জানানো হয়েছে, ওই সভা হবে ২০ তারিখে। সূত্রের খবর, মুখ্যমন্ত্রীর নাম ঠিক করতে দেরি হচ্ছে বলেই পিছল সভা।

দিল্লি বিধানসভা নির্বাচনের ফলাফল ঘোষণার পর আটদিন পেরিয়েছে। দিল্লির মুখ্যমন্ত্রী কে হবেন তা নিয়ে চলছে জোর জলঘোলা। এখনও চূড়ান্ত সিদ্ধান্ত নিতে পারেনি বিজেপির শীর্ষ নেতৃত্ব। সোমবার বিকেল ৩টে নাগাদ বিজেপির বিধায়কদের বৈঠক হওয়ার কথা ছিল। উপস্থিত থাকার কথা দিল্লি বিধানসভার বিজেপির জয়ী বিধায়কদের। এছাড়াও এদিন উপস্থিত থাকার কথা ছিল দিল্লির সাতটি লোকসভার সব সাংসদদের।

আরও পড়ুন: কর্মক্ষেত্রে তিরস্কার চাকরির অঙ্গ, অপরাধী নয়: সুপ্রিম কোর্ট

জানা গিয়েছিল, এই সভাতে চূড়ান্ত হতে চলেছিল বিজেপি বিধায়কদের দলনেতা অর্থাৎ রাজধানী দিল্লির মুখ্যমন্ত্রীর নাম। তবে সেই বৈঠক আপাতত বানচাল হয়েছে।

উল্লেখ্য, চলতি মাসের ৫ তারিখ দিল্লিতে বিধানসভা নির্বাচন হয়। ৪ ফেব্রুয়ারি ফলাফল ঘোষণায় জানা যায় ৪৮ আসনের জয়ী হয়েছে বিজেপি। আম আদমি পার্টির আসন সংখ্যা কমে দাঁড়িয়েছে ২২।

Delhi CM’s swearing-in ceremony may take place at the Ramlila ground on February 18: Sources

— ANI (@ANI) February 16, 2025